**Աստղ է ծնվել**, ամերիկական ռոմանտիկ դրամատիկ կինոֆիլմ (պրոդյուսեր՝ Դևիդ Սելզնիկ, ռեժիսոր՝ Ուիլյամ Ուելման, Ռոբերտ Կարսենի, Դորոթի Փարքերի, Ալան Քեմպբելի և Ուելմանի սցենարի հիման վրա)։

Գլխավոր դերերը կատարել են Ջանեթ Գեյնորը և Ֆրեդրիկ Մարչը։

Պատկերը լավագույն օրիգինալ սցենարի համար արժանացել է «Օսկար» մրցանակի։

Ֆիլմն ունեցել է երեք ռեմեյկ՝ 1954 թվականին (ռեժիսոր՝ Ջորջ Կյուկոր, գլխավոր դերերում Ջուդի Գառլենդ և Ջեյմս Մեյսոն), 1976 թվականին (ռեժիսոր՝ Ֆրենկ Պիրսոն, գլխավոր դերերում՝ Բարբրա Ստրեյզանդ և Քրիս Քրիստոֆերսոն) և 2018 թվականին (ռեժիսոր՝ Բրեդլի Քուփեր, գլխավոր դերերում՝ Բրեդլի Քուփեր և Լեդի Գագա)։

Սյուժե
------

Նորման Մեյնը կինոդերասան է, ում փառքի գագաթնակետն արդեն անցյալում է, բայց ում դեռևս հարգում են նրա պրոդյուսերը և ստուդիայի ղեկավարը։ Բոլորը, բացի դերասանից, գիտեն, որ նա կորցնում է նախկին ճանաչումը, իսկ նրա մասնակցությամբ ֆիլմերը բերում են ավելի ու ավելի քիչ եկամուտ։ Հոլիվուդյան երեկույթի ժամանակ նա ինչպես միշտ շատ է խմում և տարվում է մատուցողուհի Էսթեր Բլոդջեթով, որը մանկուց երազում է դառնալ դերասանուհի և առաջարկում է աղջկան աստղ դարձնել։

Դերասանը դժվարությամբ է համոզում ստուդիայի ղեկավարին կինոփորձ կազմակերպել իր սիրելիի համար։ Ստուդիայի ղեկավարը, տեսնելով, որ հերոսուհին տաղանդավոր է, որոշում է նրանից Վիկի Լեսթեր կեղծանունով էկրանի աստղ ստեղծել։ Անցնում են օրեր, Նորմանն ու Վիկին ամուսնանում են և դերասանուհու կարիերան հաջող է դասավորվում, բայց Նորմանին այլևս ոչ ոք աշխատանքի չի ուզում վերցնել։ Այսպես է տեղի ունեցել նոր աստղի ծնունդը, որը վառվել է մարող տաղանդի սիրով։

Դերերում
--------

* Ադոլֆ Մենժու՝ Օլիվեր Նիլս
* Ջանեթ Գեյնոր՝ Էսթեր Բլոջեթ \*Վիկի Լեսթեր*
* Պեգի Վուդ՝ տիկին Ֆիլիպս
* Ֆրեդրիկ Մարչ՝ Նորման Մեյն
* Մեյ Ռոբսոն՝ Լեթի տատիկ
* Կլարա Բլանդիկ՝ մորաքույր Մեթի
* Լայոնել Սթենդեր՝ Մեթ Լիբի
* Էնդի Դևայն՝ Դանիել*"Դենի" ՄաքԳուայր*
* Օուեն Մուր՝ Քեյսի Բյորք
* Էլիզաբեթ Ջենս՝ Անիտա Ռեգիս
* Էդգար Քենեդի՝ Փոփ Ռենդալ
* Ջ․ Կ․ Նյուջենտ՝ պարոն Բլոջեթ
* Գուին Ուիլյամս՝ կեցվածքի մարզիչ

Քննադատություն
--------------

Այդ ժամանակվա քննադատների արձագանքը չափազանց դրական էր։

Նյու Յորք Թայմս-ից Ֆրենկ Նյուջենտը ֆիլմն անվանել է «տարվա լավագույն շոուներից մեկը», ինչպես նաև «յուրաքանչյուր չափանիշով լավ զբաղմունք, այդ թվում գեղարվեստական և համոզիչ ապացույցը այն բանի, որ Հոլիվուդը սյուժեների համար կարիք չունի Ռուռիտանիա գնալու, դրամայի մեծ մասը կատարվում է նրա սեփական հետնաբակում»։

Variety պարբերականը գրել է․ «Սա ջախջախում է, որն, անշուշտ, կգնահատվի որպես եթերաշրջանի լավագույններից մեկը։ Չնայած պատմությունը փոքր-ինչ հիշեցնում է կադրից դուրս այլ պատմություններ, բայց մատուցման ձևը ֆիլմը դարձնում է հաջողված և համոզիչ»։
Harrison's Reports-ը դա անվանել է «մարդկային հետաքրքրությունների հզոր դրամա» և «հիանալի զբաղմունք».

Film Daily գրել է, որ այն «հիանալի է պատրաստված բոլոր տեսանկյուններից», իսկ Ջոն Մոշերը The New Yorke-ից տեսարանն անվանել է «բազում հաճելի շեշտերով հաճելի ֆիլմ»։

Rotten Tomatoes կայքում ֆիլմը 20 դիտումների 10-ից 7,7 միջին գնահատականի հիման վրա ունի 100% վարկանիշ։

1939 թվականին ֆիլմը վաստակել է 181 000 դոլլար։

Սաունդթրեք
----------

Ֆիլմի սաունդթրեքի ձայնագրությանը մասնակցել է Էդի Դուչինի նվագախումբը և Բադի Քլարկը։ Սաունդթրեքի խոսքերը գրել է Դորոտի Դիքը Մաքս Սթայների երաժշտության հիման վրա։

Ծանոթագրություններ
------------------

1. 1 2 3 4 5 6 7 8 9 10 11
2. 1 2 3
3. 1 2 3 4 5
4. 1 2 3 4 5 6 7 8 9 10 11 12
5. ↑
6. ↑  Nugent, Frank S. (1937 թ․ ապրիլի 23). «THE SCREEN; The Music Hall Has 'A Star Is Born'; the Criterion, 'Thunder in the City'; the Capitol, 'Good Old Soak'». *The New York Times*. 0362-4331. Վերցված է 2019 թ․ նոյեմբերի 6-ին.
7. ↑  *Variety* Variety (April 1937). — New York, NY: Variety Publishing Company, 1937. — 290 с.
8. ↑  *Inc Harrison's Reports, Inc Harrison's Reports* Harrison's Reports (1937). — New York, Harrison's Reports, Inc. 1937. — 245 с.
9. ↑  The Film Daily (Mar-Apr 1937). — Wid's Films and Film Folk, inc. 1937-3. — 638 с.
10. ↑  «A Star Is Born (1937)» (անգլերեն). Վերցված է 2019 թ․ նոյեմբերի 6-ին.
11. ↑  «A Star Is Born». Վերցված է 2019 թ․ նոյեմբերի 6-ին.
12. ↑  A Star Is Born (1937 film)(անգլ.) // *Wikipedia*. — 2019-10-26.

Արտաքին հղումներ
----------------

* Աստղ է ծնվել(անգլ.) ֆիլմը Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Աստղ է ծնվել (ֆիլմ, 1937)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: n80016857 · VIAF: 182657814 · WorldCat VIAF: 182657814 |

 |